Нямецкая біятланістка заваявала другое золата на цяперашніх Гульнях. Пасля перамогі ў спрынце Дальмаер пацвердзіла свой высокі клас і ў сённяшнім пасьюце на 10 км. Яна лепш за іншых прыстасавалася да няпростых умоў надвор'я і пры моцным ветры толькі аднойчы прамахнулася на чатырох агнявых рубяжах, паказаўшы выдатны час - 30 мін 35,3 сек. Серабро заваявала прадстаўніца Славакіі Настасся Кузьміна, якая пры чатырох недакладных выстралах адстала ад чэмпіёнкі на 29,4 сек. Бронза ў францужанкі Анаіс Бескон (+29,6 сек; 1 промах).